অভিযানে পুরাতন বাজার এলাকা থেকে জি আর নং-৩১২/১০ (চুরির মামলা) এর ওয়ারেন্টভূক্ত পলাতক এক আসামীকে গ্রেফতার করে। গ্রেফতারকৃত আসামীর নাম মোঃ শাহিন মিয়া (২৫)। সে হবিগঞ্জ জেলার সদর থানাধীন লস্করপুরের ধরমপুর গ্রামের মৃত অব্দুল গফুর ছেলে। র‍্যাব আরো জানায়, সে গ্রেফতার এড়ানোর জন্য দীর্ঘদিন যাবৎ নিজেকে আত্মগোপন করে আসছিল বলে র‍্যাবের জিজ্ঞাসাবাদে জানতে পারে। গ্রেফতারকৃত আসামীকে হবিগঞ্জ সদর থানায় হস্তান্তর করা হয়েছে।